Hindi News

Jaipur News Rajasthan News Violence Between Two Sides After Stone Pelting At 1000 Pm Going To Haridwar

रात 10:00 हरिद्वार जा रही बस पर पथराव के बाद दो पक्षों के बीच हिंसा

एक वर्ष पहले



कॉपी लिंक

दो पक्षों में रविवार को हुए विवाद के बाद सुबह की त्योहारी शांति सोमवार रात 10:00 बजे उपद्रव में बदल गई। मामला तब और हिंसक हो गया जब गलता गेट के सामने दिल्ली रोड जाम कर रहे एक पक्ष ने हरिद्वार जा रही बस पर पथराव कर दिया। उपद्रवियों ने भड़काऊ नारेबाजी की तो दूसरा पक्ष भी सामने आ गया। इस बीच उपद्रवियों ने आठ से दस गाड़ियों पर पथराव किया और शीशे तोड़ दिए। इसमें दोनों पक्षाें के 20 से ज्यादा लोग घायल हो गए। पुलिस के सात जवानों को भी चोंटें आई हैं। भीड़ को काबू करने के लिए मौके पर पहुंचे पुलिसबल ने आंसू गैस के गोले छोड़े और बल प्रयोग कर भीड़ को खदेड़ा। इस दौरान हाईवे पर लंबा जाम भी लगा रहा। रात दो बजे तक पुलिस ने भीड़ पर काबू पा लिया था। ऐहतियातन रामगंज, ट्रांसपोर्टनगर और गलतागेट क्षेत्र में भारी पुलिस जाब्ता तैनात था। मंगलवार सुबह तक इन क्षेत्रों में इंटरनेट बंद किया जा सकता है।



बता दें कि रविवार को चार दरवाजा के पास शिव मंदिर में कांवड़ चढ़ा रहे लोगों पर कुछ लोगों ने पथराव कर दिया था। इसके बाद से क्षेत्र में तनाव था। सोमवार रात को यह उग्र हो गया। कमिश्नर आनंद श्रीवास्तव ने बताया कि पथराव के बाद सभी थानों से पुलिस बलों को मौके पर भेज दिया गया था। भीड़ को काबू करने के लिए आंसू गैस के गोले दागे गए। पूरे इलाके में जाब्ता तैनात किया गया है। फिलहाल क्षेत्र में शांति है।



सुबह की त्योहारी शांति देर रात उपद्रव में बदली, ईदगाह-टीपी नगर में हो सकती है नेटबंदी

ईदगाह में तनाव; उपद्रवियों का पथराव, 10 वाहनों में तोड़फोड़-आगजनी, 27 से ज्यादा घायल

रात 1:00 बजे गलता गेट : तनावपूर्ण शांति



उपद्रवियों ने जलाए वाहन।



पथराव में पुलिसकर्मी का सिर फूटा

घायल पुलिसकर्मी राम प्रसाद ने बताया कि वह दो साथियों के साथ चेतक पर तैनात थे। रात करीब 10:00 बजे कुछ लोग नारेबाजी करते हुए दिल्ली रोड पर आए और जाम लगा दिया। इसी बीच भीड़ में से कुछ उत्पाती लोगों ने पथराव शुरू कर दिया। हम बीच-बचाव करने लगे। भीड़ हजारों में थी। मेरे सिर पर कब चोट लगी इसका पता ही नहीं चला।



प्रतापनगर निवासी विनोद दिल्ली रोड से घर जा रहे थे। पथराव के दौरान उनका सिर फूट गया।



इधर, कश्मीर में ईद के दिन शांति, पाबंदियाें के चलते राैनक गायब; छिटपुट प्रदर्शन



शाह 15 अगस्त को श्रीनगर में तिरंगा फहराना चाह रहे, प्रशासन को डर है- हालात न बिगड़ जाएं

श्रीनगर, बादामी बाग कैंट सेे उपमिता वाजपेयी



कश्मीर में साेमवार काे बकरीद शांतिपूर्ण तरीके से मनाई गई। प्रदर्शन व पत्थरबाजी की छिटपुट घटनाएं हुईं। पुलिस ने भीड़ काे खदेड़ दिया। विभिन्न मस्जिदाें में नमाज पढ़ने के लिए काफी संख्या में लाेग निकले। पाबंदियाें के चलते त्याेहार की राैनक गायब रही। 15 अगस्त काे गृहमंत्री अमित शाह श्रीनगर के लालचौक पर तिरंगा फहराना चाहते हैं। हालांकि स्थानीय प्रशासन को डर है कि उनके आने से हालात न बिगड़ जाएं।











इसे लेकर एनएसए अजीत डोभाल के साथ बैठक भी हुई। इसमें स्थानीय अफसरों ने ऐसा नहीं करने की सलाह दी है। इससे हालात खराब होने की आशंका है।







इस बीच जम्मू-कश्मीर के राज्यपाल सत्यपाल मलिक ने यहां के हालात पर टिप्पणी करने के लिए कांग्रेस नेता राहुल गांधी की आलोचना की और कहा- कि वे पहले यहां आकर जमीनी हकीकत देखें, तब बयान दें।



आईजी एसपी पाणी ने कहा कि सोमवार को प्रदर्शन के दो लाेगाें के अलावा किसी काे चाेट नहीं लगी।



एनएसए डाेभाल ने श्रीनगर अाैर दक्षिण कश्मीर का हवाई दाैरा किया।



घाटी में तैनात जवानों को पता ही नहीं, उनके घर के क्या हाल हैं

सुनिए, आप दिल्ली जा रही हैं क्या? वहां आपका फोन चालू हो तो प्लीज मेरी मम्मी को फोन कर दीजिएगा? उनसे कहना मैं ठीक हूं, चिंता न करें। 15 दिन पहले ही मेरे पिताजी नहीं रहे। मुझे ड्यूटी पर लौटना पड़ा। मां को मेरी चिंता हो रही होगी।’ एक कागज के टुकड़े पर बादामी बाग कैंट के पास खड़े जवान ने अपनी मां और प|ी का नंबर लिखकर मुझे दिया। जम्मू लौटकर मैंने उसके घर फोन किया। पता चला उस जवान का बेटा बीमार है और आर्मी हॉस्पिटल में भर्ती है। मैंने उसकी प|ी से कहा मैं दो दिन बाद फिर लौटूंगी और ये खबर दे दूंगी, लेकिन उसकी प|ी ने मना कर दिया। कहा कि उन्हें ये सब मत बताना। वह ड्यूटी पर हैं, परेशान हो जाएंगे। पिछले 11 दिन से घाटी में फोन व इंटरनेट पूरी तरह बंद हैं। खामियाजा स्थानीय लोगों के साथ वहां ड्यूटी पर तैनात सुरक्षाकर्मी भी भुगत रहे हैं। शेष | पेज 15



फोटो स्कैन करें और वीडियो देखें



तस्वीर दिल्ली की है। कश्मीर की यह लड़की ईद पर अपने घर नहीं जा पाई है।



